दीनदयाल उपाध्याय ग्रामीण कौशल्य योजना अथवा डीडीयू-जीकेवाई केंद्रीय मंत्रियों, नितिन गडकरी और वेंकैया नायडू ने 25 सितंबर, 2014 को पंडित दीनदयाल उपाध्याय की 98वीं जयंती के अवसर पर इस कार्यक्रम का शुभारंभ किया. डीडीयू-जीकेवाई का लक्ष्य ‘‘ग्रामीण निर्धन युवाओं को आर्थिक दृष्टि से आत्मनिर्भर और वैश्विक दृष्टि से सार्थक कार्यबल में परिणत’’ करना है. इस कार्यक्रम के अंतर्गत 15 से 35 वर्ष की आयु समूह के युवाओं को शामिल किया जाता है. डीडीयू-जीकेवाई राष्ट्रीय ग्रामीण आजीविका मिशन (एनआरएलएम) का हिस्सा है. यह कार्यक्रम ग्रामीण निर्धन परिवारों की आय में वृद्धि करने और ग्रामीण युवाओं की व्यावसायिक आकांक्षाओं को पूरा करने के दोहरे लक्ष्य को अंजाम देता है. ग्रामीण युवाओं की रोज़गार सक्षमता बढ़ाने के लिए 1500 करोड़ रुपये का एक कोष बनाया गया है. इस कार्यक्रम के अंतर्गत धन का संवितरण डिजिटल वाउचर के जरिए सीधे विद्यार्थी के बैंक खाते में किया जाता है. यह भुगतान सरकार के कौशल विकास कार्यक्रम के हिस्से के रूप में किया जाता है.